paragraph_text: A1 Telekom Austria Group (kraće A1; također A1 Telekom Austria AG) najveća je grupacija pružatelja mobilnih usluga, fiksnih usluga, širokopojasnih interneta, multimedijskih usluga, podatkovnih i IT sustava, veleprodajnih i mobilnih usluga plaćanja na području srednje i istočne Europe. Od 2014. godine prelazi u vlasništvo meksičkog telekomunikacijskog konglomerata América Móvil. Grupacija ima podružnice u osam europskih zemalja, a sjedište se nalazi u Beču. Najveća podružnica je austrijski telekomunikacijski operater A1 Telekom Austria.